|  |  |
| --- | --- |
|  |  |

**Информация за текущото състояние на „УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ "ПРОФ. ИВАН ЧЕРНОЗЕМСКИ“ ЕАД, гр. София**

**„УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ "ПРОФ. ИВАН ЧЕРНОЗЕМСКИ“ ЕАД, гр. София (УСБАЛО „проф. Иван Черноземски” ЕАД), гр. София** с ЕИК 000662776 е лечебно заведение, еднолично акционерно дружество, в което министърът на здравеопазването упражнява правата на държавата като едноличен собственик на капитала, с предмет на дейност осъществяване на болнична помощ в областта на предракови и ракови заболявания.

УСБАЛО „проф. Иван Черноземски“ ЕАД, гр. София е част от специализираната онкологична мрежа в България, създадена в началото на 50-те години на миналия век. Лечебното заведение е замислено, организирано и изпълнява функции на най-високо ниво в организацията на онкологичната помощ в продължение на седем десетилетия и изпълнява функции на Национален център по онкология за страната. От 2000 г. е търговско дружество, високо специализирано лечебно заведение с онкологична насоченост с основни функции: профилактика, диагностика, стадиране, комплексно лечение и проследяване на болни с онкологични и някои неонкологични заболявания от цялата страна.

Основната мисия на лечебното заведение е осъществяване на първична и вторична профилактика на онкологичните заболявания, тяхното комплексно лечение и проследяване, както и извършване на статистически и епидемиологични анализи от национално значение на заболеваемост, болестност, смъртност и преживяемост на пациентите от злокачествени заболявания, по редица параметри. Основни приоритети в развитието са формулирани като поддържане и развитие на постигнатото ниво на високотехнологична медицинска апаратура и високотехнологични методи за диагностика и лечение в „УСБАЛО „проф. Иван Черноземски“ ЕАД, гр. София; Осигуряване на комплексност при предоставяне на медицински услуги; Развитие на наличния човешките капитал и привличане на млади специалисти; Развитие на научния потенциал и обучението; Поддържане на финансово-икономическа стабилност.

Съгласно заверения от одитор финансов отчет и доклада за дейността на дружеството за 2023 г., към 31.12.2023 г. лечебното заведение регистрира текущ финансов резултат печалба от 1 270 хил. лв. Сравнено с регистрираната за 2022 г. печалба от 1 287 хил. лв., през 2023 г. се наблюдава намаление на печалбата със 17 хил. лв. Общо финансовият резултат, отчитащ загуби от минали години/неразпределена печалба е загуба от -8 450 хил. лв. Общо собственият капитал за 2023 г. (41 468 хил. лв.) се увеличава с 1 270 хил. лв. спрямо 2022 г. (40 198 хил. лв.), при записан капитал от 48 466 хил. лв. Краткосрочните задължения към доставчици към 31.12.2023 г. са увеличени с 5 837 хил. лв. спрямо 2022 г. и са в размер на 10 923 хил. лв., като дружеството няма просрочени задължения. През 2023 г., спрямо 2022 г., се наблюдава увеличение както на общо приходите, така и на общо разходите на дружеството. Общо приходите на дружеството за 2023 г. са 96 291 хил. лв. и са увеличени със 17 713 хил. лв. спрямо тези за 2022 г. Общо разходите за 2023 г. са 95 021 хил. лв. и са увеличени със 17 730 хил. лв. спрямо 2022 г.

Към 30.06.2024 г. лечебното заведение регистрира текуща печалба от 271 хил. лв. Общо приходите за периода са в размер на 53 658 хил. лв., а общо разходите са в размер на 53 387 хил. лв. Текущите задължения на дружеството са в размер на 12 474 хил. лв., като няма отчетени просрочени задължения.

Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия - [АППК | Публична информация (government.bg)](https://reports.appk.government.bg/Public/Public/Organizations) поддържана от АППК.

В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой леглодни и др. показатели се публикуват за всяко тримесечие и са достъпни на адрес: <https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/>